Leevi Antti Madetoja

Leevi Antti MADETOJA (naskiĝis la 17-an de februaro 1887 en Oulu, mortis la 6-an de oktobro 1947 en Helsinko) estis finna komponisto de klasika muziko. Li estas konsiderata unu el la plej gravaj finnaj komponistoj post Jean Sibelius.

 Lia vivo 
Li naskiĝis en Oulu kaj estis la tria infano de Anders Antinpoika Madetoja kaj ties edzino Anna Elisabeth. Lia patro aŭdis pri la naskiĝo de sia filo en Usono, kien li iris por "gajni la vivon". Leevi fakte neniam vidis sian patron, mortintan en printempo 1888 ĉe la rivero Mississippi, dum li planis la translokiĝon de sia familio al Usono.

Lin instruis Jean Sibelius kaj Armas Järnefeldt en Helsinki inter 1908 - 1910, poste li studis kun Vincent d'Indy en Parizo kaj Robert Fuchs en Vieno.

En 1913 li edziĝis al Hilja Onerva Lehtinen, la konata finna poetino, sed la rilato ne estis sukcesa; li eĉ proponis geedziĝon kun studento sia, Taru Pellinen, en 1927.

Inter 1912 kaj 1914 li estis vicdirigento ĉe la Filharmonia Societo en Helsinko, kaj inter 1914 kaj 1916 li dirigentis en Viipuri. Post la jaro 1916 li instruis, unue ĉe la Muzika Instituto, Helsinko, kaj post 1926 ĝis sia morto, ĉe la Universitato de Helsinko.

 Ĉefaj verkoj 
 Simfonioj 
 Simfonio No.1 Op.29 (1916)
 Simfonio No.2 Op.35 (1918)
 Simfonio No.3 Op.55 (1926)

 Baledo 
 Okon Fuoko Op.58 (1930)

 Operoj 
 Pohjolaisia Op.52 - Opero (1924)
 Juha (1935)

 Orkestraj verkoj 
 Huvinäytelmäalkusoitto (Komedia Uverturo) Op.53 (1923)
 Kullervo - Simfonia Poemo Op.15 (1913)

Kategorio:Finnaj komponistoj
Kategorio:Oulu
Kategorio:Helsinkanoj